Република Србија

ОПШТИНА СВЉИГ

Општинска управа

III Број: 681-1 /2024

Датум :06.02.2024.године

С в р љ и г

 На основу члана 20. Закона о јавном информисању и медијима („Сл. гласник РС“, број 92/2023), члана 4. и чл. 15. Правилника о суфинансирању пројеката за остваривање јавног интереса у области јавног информисања(„Сл. гласник РС“, број 16/2016 и 8/2017), чл. 5.6.7.8.9. и 10.Правилника о суфинансирању пројеката за остваривање јавног интереса у области јавног информисања („Сл. гласник РС“, број 16/2024), и Одлуке о буџету Општине Сврљиг за 2024 .годину („Сл. лист Града Ниша,, бр. 119/2023 ), начелница Општинске управа Општине Сврљиг доноси

**О Д Л У К У**

**о расписивању Конкурса за суфинансирање пројеката u области јавног интереса на територији Општине Сврљиг у 2024. години**

Члан 1.

 Одлуком о буџету Општине Сврљиг за 2024.годину, раздео 5 - Општинска управа, програм 13, програмска класификација 1201-0004- Остваривање и унапређење јавног интереса у области јавног информисања, функционална класификација 830-Услуге емитовања и штампања – позиција 105, економска класификација 454- Субвенције приватним предузећима, предвиђена су средства у укупном износу од 9.000.000,00 динара .

Члан 2.

 Средства предвиђена чланом 1. ове Одлуке ће се користити на следећи начин:

1. за пројекте производње медијских садржаја 8.800.000,00 динара

2. за појединачна давања одлуком руководиоца органа 200.000,00 динара.

Члан 3.

 За расподелу средстава из члана 2. став 1. тачка 1. ове Одлуке расписује се конкурс за пројекте чија реализација може трајати до годину дана од дана доношења одлуке о додели средстава .

 Приликом закључивања уговора са сваким корисником одређује се рок за реализацију пројекта, у складу са планом пројектних активности.

 Рок за реализацију пројекта може бити продужен одлуком органа који је расписао конкурс у случају наступања оправданих околности.

 Оправданост околности за продужење рока за реализацију пројекта цени орган који је доделио средства.

Члан 4.

 Конкурс за учешће на конкурсу, са наведним обрасцима биће објављен на званичној веб презентацији Општине Сврљиг, на интернет адреси [www.svrljig.rs](http://www.svrljig.rs/) .

 Конкурс биће видљив све време трајања конкурса.

Члан 5.

 Ова одлука ступа на снагу даном доношења.

Члан 6.

 Ову одлуку објавити на званичној веб презентацији Општине Сврљиг, на интернет адреси [www.svrljig.rs](http://www.svrljig.rs/) .

 **НАЧЕЛНИЦА**

**Општинске управе Сврљиг**

**Дејана Митић , дипл.правник**